Os textos alchamiaus tienen una grafía seseyant pa representar as predorso-dentals, ye dicir as africadas alviolars, s'escriben con Sīn y Zai, pero ixo no quiere dicir que os moriscos d'a val meya d'Ebro seseyasen, més probablement s'ha interpretar que igual como un parlant d'una luenga ibero-romanz en o periodo andalusí sentiba as s sonora y xorda arabes y las adaptaba como una c, ç u z, a lo contrario se desveniba con un morisco que heba d'interpretar a prenunciación romanz pa adaptar-la a la prenunciación de l'alfabeto arabe con o fonema més pareixiu a la suya orella.